Gemeen Leendaal

**Leendaal** (ok **Lelendaal**, hoochdüütsch *Lilienthal*) is ene Gemeen in dat Bundsland Neddersassen in Düütschland. Se liggt in den Landkreis Oosterholt un hett  op en Rebeet vun 72,08 km².

To de Gemeen höört de Öörd Butendiek, Falkenbarg, Feldhusen, Heidbarg, Kloostermoor, Leendaal, Seebargen, Sankt Jürgen (mit de Öörd Frankenborg, Höftdiek, Lüttmoor, Millbüern, Moorhusen, Nedderenn, Öberenn, Sankt Jürgen, Veerhusen, Wührn), Truup, Truperdiek, Trupermoor un Worphusen (mit de Öörd Lüningsee (1763), Lüninghusen (1764), Westerweed (1764), Moorenn (1778), Mooringen (1778), Schrötersdörp (1805) un Nee Mooringen (1808), de sünd all bi de Moorkolonisatschoon vun Findörp nee anleggt worrn).

## Geografie

De Navergemenen sünd Hu’e in’n Westen, Oosterholt-Scharmbeek in’n Noordwesten, Worpsweed in’n Noorden, Grasbarg in’n Oosten un Otterbarg in’n Süüdoosten. In’n Süden liggt de Stadt Bremen mit de Stadtdelen Borgfeld un Blockland.

## Historie

De Gemeen Leendaal is an’n 1. Oktober 1937 billt worrn, as de Gemenen Falkenbarg, Leendaal, Moorhusen, Trupermoor un Truup tohoopslaten worrn sünd.

Mit de Gemeenreform in Neddersassen an’n 1. März 1974 sünd tosätzlich noch de Gemenen Heidbarg (blots de Oort Heidbarg, de Oort Grasdörp in de Gemeen Heidbarg is in de Gemeen Grasbarg wesselt), Seebargen, Sankt Jürgen un Worphusen Deel von de Gemeen Leendaal worrn.

Dat Raadhuus von de Gemeen Leendaal weer von 1937 bet 1977 in dat Amtshuus von dat fröhere Amt Leendaal ünnerbrocht. Na en Botied von annerthalv Johr kunn an’n 27. Oktober 1977 dat ne’e Raadhuus inwieht warrn.

## Politik

### Börgermeesters

### Gemeendirekters

### Partnerschoppen

De Gemeen hett en Partnerschop mit Stadskanaal in de Nedderlannen (siet 30. Januar 1971). De Partnerschop mit Émerainville in Frankriek is 1993 slaten worrn, 2010 aver toenn gahn, von wegen dat de Aktivitäten ganz toslapen weren.

### Ehrenbörgers

Leendaal hett betherto 13 Ehrenbörgers.

* 27. August 1957: Diedrich Murken (* 27. August 1877; † 29. Juli 1972): Börgermeester von de Gemeen Leendaal von 1952 bet 1965
* 15. Juli 1969: Georg Bellmann (* 28. Januar 1898; † 23. April 1971): Börgermeester von de Gemeen Leendaal von 1964 bet 1968
* 24. April 1972: Hinrich Winters (* 25. April 1898; † 21. Juli 1978): Börgermeester von de Gemeen Leendaal von 1956 bet 1964, meist 5 Johrteihnten Raadsarbeid in Truup un Leendaal
* 26. Oktober 1976: Heinrich Viebrock (* 19. März 1905; † 5. Juli 1981): Börgermeester von de Gemeen Leendaal von 1968 bet 1972
* 22. Februar 1977: Friedrich Schmuch (* 5. September 1907; † 11. April 1977): 25 Johr Raadsherr
* 22. November 1986: Diedrich Kück (* 30. Mai 1910; † 15. November 1994): Börgermeester un Gemeendirekter in Worphusen, Viez-Börgermeester in Leendaal von 1974 bet 1986, 35 Johr Raadsarbeid in Leendaal un Worphusen
* 22. November 1986: Peter Sonnenschein (* 3. Juni 1914; † 15. November 1986): Börgermeester von de Gemeen Leendaal von 1972 bet 1974; 25 Johr Raadsarbeid, Ehrenbörgerrecht posthum
* 3. März 1994: Frieda (* 10. September 1905; † 5. April 1995) un Otto Zimmermann (* 3. März 1904; † 11. November 1995): besünnere soziale Ünnerstützung von de Börgers / 30 Johr Warken as Ünnernehmer un sozial engageerten Börger
* 14. Januar 2001: Herbert Meyer (* 14. Februar 1939): Bundstrainer von de Düütsche Natschonalequipe von de Springrieders, mehrmaals olympisch Gold un Winner bi EM un WM. Besünnere Verdeensten üm den Riedsport un för de Gemeen Leendaal.
* 1. Juli 2005: Heinz Lemmermann (* 18. August 1930; † 6. Juni 2007): Musikpädagoog, Kumponist, Schriever, Rezitator un Baadschopper von de Gemeen Leendaal. Warken un Wark veel natschonal un internatschonal röhmt.
* 1. Juli 2005: Conrad Naber (* 1. Juli 1922; † 29. Januar 2018): Ünnernehmer mit sozial Verantwortungsbewusstsien, Förderer in kulturelle, wetenschopliche un sozialpolitische Saken
* 9. Oktober 2005: Wilhelm Dehlwes (* 30. Juli 1910; † 16. Juli 2006): Grote Verdeensten üm de Pleeg von Heimatforschung un de Rutgaav von Heimatliteratur, Opbo von en Heimatarchiv

## Weertschop un Infrastruktur

De Hauptoord Leendaal gellt na dat Regionale Ruumordnungsprogramm as Grundzentrum för de Öörd in de Ümgegend.

## Footnoten



## Weblenken
* Websteed vun de Gemeen (hoochdüütsch)
* onafhankelijke Websteed (hoochdüütsch)